রাজনৈতিক দলগুলোর দাবি, অবিলম্বে ভারতে জ্বালানি তেলের মূল্য হ্রাস করতে হবে। পাশাপাশি কমাতে হবে নিত্যপ্রয়োজনীয় পণ্যের দাম। কংগ্রেস, বামদল ছাড়াও ওইদিন আলাদাভাবে ধর্মঘট ডেকেছে বিভিন্ন মাওবাদী কমিউনিস্ট পার্টিও। তৃণমূল কংগ্রেস বলছে, নরেন্দ্র মোদি সরকারের বিরুদ্ধে তোলা এ ইস্যুর প্রতি তাদের সমর্থন রয়েছে। আর বামফ্রন্টের চেয়ারম্যান বিমান বসু বলেন, মূল্যবৃদ্ধির প্রতিবাদই নয়, তারা প্রখ্যাত লেখক-কবি বারবারা রাওসহ বিশিষ্টজনদের গ্রেফতারেরও প্রতিবাদ জানাবেন। কলকাতায় বর্তমানে পেট্রোল ৮২ দশমিক ৮৮ ও ডিজেল ৭৪ দশমিক ৯২ রুপিতে বিক্রি হচ্ছে। এছাড়া দিল্লিতে পেট্রোল ৭৯ দশমিক ৯৯ রুপি এবং ডিজেল ৭২ দশমিক ৭ রুপি।